**ΑΣΚΗΣΗ ΣΤΟΥΣ ΕΠΙΘΕΤΙΚΟΥΣ ΠΡΟΣΔΙΟΡΙΣΜΟΥΣ**

**Να υπογραμμίσετε τους επιθετικούς προσδιορισμούς και πάνω από κάθε προσδιορισμό να ονομάσετε το είδος του λόγου (επίθετο, αριθμητικό κλπ.)**

1. Για να φτιάξεις τριπλή δόση κουλουράκια θα χρειαστείς τριπλάσια ποσότητα αλεύρι.

2. Ο υπουργός ήταν το τιμώμενο πρόσωπο στη χθεσινή εκδήλωση του Δήμου.

3. Αφού δεν κατέληξαν σε συμφωνία, χωρίστηκαν σε δύο αντιμαχόμενα στρατόπεδα και ο πόλεμος ξεκίνησε.

4. Μόλις έκλεισε το τηλέφωνο, μας ανακοίνωσε το θλιβερό νέο.

5. Πολλοί απογοητευμένοι καθηγητές επιθυμούν να διοριστούν άμεσα.

6. Από τότε που έχασε την περιουσία του στο τζόγο, τον πήρε η κάτω βόλτα.

7. Τόση βροχή δεν την περιμέναμε.

8. Χίλιοι οπαδοί ακολούθησαν την ομάδα.

9. Έμαθε να οδηγεί μηχανή από μωρό παιδί.

10. Φτάσαμε στο όμορφο χωριό Κυριακή μεσημέρι.

11. Ανάστατες είναι οι κάτω χώρες από την νέα τρομοκρατική επίθεση.

12. Αρρώστησε βαριά και πήρε άδεια για ένα μήνα.

13. Ήταν ένας μικρός ασήμαντος άνθρωπος.

14. Στο φούρνο του χρησιμοποιεί σιτάρι από την Αίγυπτο.

15. Μυκηναϊκός οικισμός ανακαλύφθηκε στο Πήλιο Όρος.

16. Η κάθε μητέρα θυσιάζεται για τα παιδιά της.

17. Η μέχρι τώρα έρευνα δεν έφερε αποτελέσματα.

18. Τα έθιμα των παλιών Μανιατών συγγένευαν περισσότερο με την Κρήτη.

19. Η παιδαγωγική μέθοδος του δασκάλου ήταν βάρβαρη.

20. Μου αρέσει ένα άγαλμα της κλασικής εποχής.